kalixlouiis/myanmar-wikipedia-corpus huggingface dataset:
အကြမ်းဖျင်းအားဖြင့် ရှေးယခင်က ခင်ခိဒေသ၏ ဧရိယာနှင့် အတူတူပင် ဖြစ်သည်။
မဲဂျိခေတ်ကာလတွင် နယ်မြေသတ်မှတ်မှုစနစ်အသစ်ကို ပြုလုပ်ခဲ့သည်။
ခန်ဆိုင်းဒေသ Province Province capital 50pxPre-modern regions Prefecture Prefecture capital 50pxRegions today Notes IzumiKinai Osaka OsakaKansai created in 716 from Kawachi, then rejoined back in 740, later re-split in 757 KawachiKinai Osaka OsakaKansai Settsu OsakaKinai Hyōgo; Osaka Kobe; OsakaKansai Yamashiro KyotoKinai Kyoto; Nara Kyoto; NaraKansai Yamato WakigamiKinai Nara NaraKansai northern Nara without Yoshino ကိုးကား ကဏ္ဍ:ဂျပန်နိုင်ငံ၏ ပထဝီဝင်။
"မှာလိုက်ပေသည်" ချီ ရတုသည် စိန္တကျော်သူ ဦးဩ ရေးဖွဲ့ခဲ့သော ရတုဖြစ်သည်။
မှာလိုက်ပေသည် မှာလိုက်ပေသည်၊ ရင်ရွှေရည်ကို၊ ပန်းချီလှစ်လှပ်၊ နွှဲရစ်အပ်၍၊ ရွှဲဖပ်မျက်နှာ၊ ရင်မှာကလိုင်၊ ပြီးပိုင်ခန့်တွက်၊ ချုပ်သည်ရက်က၊ နေ့ဝက်မျှလေ၊ မလွန်စေနှင့်၊ လက်ရေမယုံ၊ ကျင့်လဲပုံတွင်၊ မြငုံကြွေစေ့၊ ထိုး၍မှတ်သည်၊ နှုတ်နှင်းရည်ကို၊ မလည်မဝိုက်၊ လိုလိုက်ခဲ့မိ၊ ရက်လွန်သိက၊ ပြည်ကြီးစံနတ်၊ ချစ်မျက်ခတ်၍၊ ကြွေမှတ်မှားမေ့၊ လွမ်းမှုန်ဝေ့သည်။
ဖက်၍အုံးမှာ ခွေလိမ့်မည်။
ရာပိုက်ဖွေနှည်၊ ပြစ်ဖွဲ့မည်ဟု၊ မြရည်အထုံး၊ ကိုယ်တော်လုံးကို၊ ပိုက်ကျုံးဝိုက်လျဉ်၊ ကြည့်တိုင်းယဉ်သား၊ ခဲပျဉ်မေတ္တာ၊ မယ့်နှုတ်မှာနှင့်၊ ရက်ကြာညီဆု၊ လုံလပြုသည်၊ မင်းမှုမပြေ၊ ရှိသည်ထွေကို၊ ရွှေနေပြည်က၊ စွန်းစမသိ၊ ဗျာပါကျိ၍၊ ကတိဖောက်သွေ၊ မမှန်လေဟု၊ လက်ရေကြွေစု၊ တစ်ခုမှန်နိုး၊ စိတ်ဆိုးမာန်ပါ၊ ငယ်မူရာနှင့်၊ ရင်မှာခုန်ဆွေ့၊ ညိုရွှဲမြေ့သည်။
ရက်နေ့ကျုံးကာ ရေလိမ့်မည်။
ကြာတိုက်နေသည်၊ နတ်တရည်လျှင်၊ ချစ်မည်ဧကန်၊ သက်ဆုံးမှန်မူ၊ လျင်မြန်စေလို၊ လျှောက်ဆိုလိုက်ဖူး၊ ချုပ်နေ့ကြူးက၊ ရူးမူးတုန်လဲ့၊ ကိုးရာမဲ့ဟု၊ ပျောင်းနွဲ့ငယ်မူ၊ မိန့်သံကြူကို၊ မဉ္ဇူပွင့်နှယ်၊ နောင့်ထိပ်လယ်က၊ မပယ်လွှဲသာ၊ ခက်ခဲရာတွင်၊ ထပ်ကာမှိုင်းအုံ၊ မိုးကလှုံ့ခဲ့၊ ခြောက်ဘုံအရှည်၊ မယ့်နေပြည်လည်း၊ သည်သည်မှာသို့၊ တမို့မို့တည့်၊ ဘယ်ဆို့ညာစေ့၊ တိမ်ချင်းဝေ့သည်။
ယှက်ကွေ့ဖုံးလှာ ပေလိမ့်မည်။
ကဏ္ဍ:မြန်မာစာပေ။
ဗုဒ္ဓဘာသာတွင် ကျောင်းတိုက်သည် အကာအရံရှိလျှင် အကာအရံအတွင်းသည် ဥပစာရသိမ်မည်၏။
အကာအရံမရှိလျှင် ကျောင်းတိုက်၏ အစွန်၌ရှိသော အမြဲစည်းဝေးရာဌာနမှ လည်းကောင်း၊ အစွန်ဆုံးဆွမ်းစားကျောင်း၊ အမြဲနေရာကျောင်းတို့မှလည်းကောင်း အား အလယ်အလတ်ရှိသောယောက်ျား၏ ခဲနှစ်ကျအရပ်၏အတွင်းသည် ဥပစာရသိမ်မည်၏။
ထိုဥပစာရသိမ်သည် နောက်ထပ်ကျောင်းတိုးလျှင် တိုးသလောက် ယူဇနာတစ်ရာ အထိပင် ကျယ်ပြန့်သွားနိုင်၍ ကျောင်းယုတ်လျော့လျှင်လည်း ကျဉ်းသွား၏။
ထို့အပြင် ရဟန်းပရိသတ် တိုးလာလျှင်လည်း ဥပစာရသိမ်ကျယ်ပြန့်သွားသည်ဟု မဟာပစ္စရီအဋ္ဌကထာ၌ မိန့်ဆို၏။
ထို့ကြောင့် ကျောင်းဝင်းအတွင်း၌ စုဝေးနေကြသော ရဟန်းများနှင့် တဆက်တည်းပင် ယူဇနာတစ်ရာအထိ ရဟန်းများထိုင်နေလျှင်လည်း တိုင်အောင်ပင် ဥပစာရသိမ် ဖြစ်သွား၏။
ထိုဥပစာရသိမ်အတွင်း၌ လှူဒါန်းသမျှ သံဃိက လာဘ်လာဘသည် ထိုဥပစာရသိမ်အတွင်းရှိ ရဟန်းများအားလုံးနှင့် သက်ဆိုင်၏။
ဘိက္ခုနီပါစိတ်အာရာမပ္ပဝေသနသိက္ခာပုဒ်အရ ဘိက္ခုနီတို့သည် ရဟန်းရှိသော အရံဥပစာအတွင်းသို့ဝင်လိုလျှင် မဝင်မီကပင် ဝင်လိုပါကြောင်း ခွင့်တောင်းရ၏။
ခွင့်မတောင်းဘဲဝင်လျှင် ထိုကျောင်းတိုက် ဥပစာရသိမ်အပိုင်းအခြားကို ခြေဖြင့်နင်းလိုက်မိသည်နှင့်တပြိုင်နက် အာပတ်သင့်၏။
ထို့ကြောင့် ဤဥပစာရသိမ်သည် ထိုအာရာမပ္ပဝေသနသိက္ခာပုဒ်နှင့်လည်း သက်ဆိုင်၏။
ဘူတဂါမဝဂ် ဒုတိယသေနာသနသိက္ခာပုဒ်အရ သံဃိကကျောင်း၌ အခင်းများကို ခင်းထိုင်ပြီးနောက် တခြားအရပ်သို့ သွားလိုသောအခါ ထိုအခင်းများကို မသိမ်းဆည်းနိုင်ခဲ့သော် ခွင့်ပန်တိုင်ကြားပြီးမှ သွားရ၏။
ခွင့်မပန်ဘဲသွားခဲ့သော် ဤဥပစာရသိမ်ကို ကျော်လွန်သည်နှင့်တပြိုင်နက် အာပတ်သင့်၏။
ပရိဝတ်မာနတ်ကျင့်သောရဟန်းသည် ဤဥပစာရသိမ်အတွင်းရှိ ရဟန်းအားလုံးနှင့် ဥပစာရသိမ်အတွင်း၌ ဝင်လာသမျှ အာဂန္တုကရဟန်းတို့အား ပရိဝါသ်မာနတ် ကျင့်နေပါကြောင်းပြောကြားရ၏။
ထို့ပြင် ဝါတွင်း၌ ဝါဆိုပြီးနောက် အခြားကျောင်းတိုက်သို့ အကြောင်းထူးမရှိဘဲ ညဉ့်အိပ်ညနေသွားလျှင်လည်း ဤမိမိကျောင်းတိုက်ဥပစာရကို ကျော်လွန်လျှင် ဝါကျိုးဝါပြတ် ဖြစ်၏။
နိဿယည်းဆရာထံ နိဿယည်းခံယူထားလျှင်လည်း ထိုနိဿယည်းဆရာတပည့်နှစ်ဦးလုံး ဥပစာရသိမ်အတွင်းဝယ် အရုဏ်တက်ချိန်၌ ရှိနေရ၏။
အရုဏ်တက်ချိန်၌ တစ်ပါးပါးက ထိုကျောင်းတိုက် ဥပစာရသိမ်အပြင်သို့ ရောက်နေလျှင် နိဿယည်းပျက်၏။
ထေရ်စဉ်ဝါစဉ်အလိုက် နေရန် ကျောင်းနေရာချထားသောအခါ ထိုကျောင်းနေရာကို လက်ခံလျှင်လည်း ဤဥပစာရသိမ်အတွင်း၌ ရှိနေမှသာ ထိုကျောင်းနေရာကို ယူငင်လက်ခံခွင့်ရှိ၏။
ဥပစာရသိမ်အပြင်မှနေ၍ ယူငင်ခွင့်မရှိ။
မိမိအတွက် ကျောင်းနေရာကို လက်ခံယူငင်ပြီးနောက် တခြားကျောင်း၌ ကျောင်းနေရာယူမည်ကြံ၍ ထွက်သွားလျှင်လည်း ဥပစာရသိမ်ကို လွန်သည်နှင့်တပြိုင်နက် နဂိုယူပြီး ကျောင်းနေရာမှ လက်လွတ် ဖြစ်ရတော့၏။
ဥပစာရသီမာ နာမ ပရိက္ခိတ္တဿ ဝိဟာရဿ ပရိက္ခေပန အပရိက္ခိတ္တဿ ပရိက္ခေပါရဟဋ္ဌာနေန ပရိစ္ဆန္နာ။
အပိ စ ဘိက္ခူနံ ဓုဝသန္နိပါတဋ္ဌာနတော ဝါ--- ဥပစာရသီမာ ဝေဒိတဗ္ဗာ။
၄၁၇။
(-ဝိ၊ဋ္ဌ၊၁၊၃ဝ၈၊ ၃၃၁၊၃၃၅၊၃၃၆။
၁၁၊၂၃၊၁၁ရ။
ဝိ၊သင်္ဂဟ။
၃၈၆။
၄၂၀။
၅၁၂။
သာရတ္ထ၊ ၃။
၂၈၂၊၃၄၄။
ကင်္ခါ၊ဋီ။
ရ၄၊ ၂၆၁၊၂၉၃၊၂၉၅၊၃၉၉။
) ကျမ်းကိုး Category:ကံကြီး ကံငယ်များ Category:ရဟန်းဝိနည်းများ။
မက်စ်ဝဲ၏ ညီမျှခြင်းများ () သို့မဟုတ် မက်စ်ဝဲ-ဟေဗီဆိုက် ညီမျှခြင်းများ () သည် စုံတွဲ partial differential equations အစုတစ်ခုဖြစ်ပြီး Lorentz force law နှင့်အတူ ရှေးရိုးလျှပ်စစ်သံလိုက်ဖြစ်စဉ်, ရှေးရိုးအလင်းဖြစ်စဉ်၊ လျှပ်စစ်နှင့် သံလိုက်ဆားကစ်များ၏ အခြေခံဖြစ်သည်။
ဤညီမျှခြင်းများသည် ဓာတ်အားထုတ်လုပ်ခြင်း၊ လျှပ်စစ်မော်တာများ၊ ကြိုးမဲ့ဆက်သွယ်ရေး၊ မှန်ဘီလူးများ၊ ရေဒါစသည့် လျှပ်စစ်၊ အလင်းနှင့် ရေဒီယိုနည်းပညာများအတွက် သင်္ချာပုံစံမော်ဒယ်တစ်ခုကို ပံ့ပိုးပေးသည်။
၎င်းတို့သည် လျှပ်စစ်နှင့် သံလိုက်စက်ကွင်းများကို ဓာတ်အားနှင့် လျှပ်စီးကြောင်းများ၊ စက်ကွင်းများ၏ ပြောင်းလဲမှုများက မည်သို့ဖန်တီးသည်ကို ရှင်းပြသည်။
ဤညီမျှခြင်းများကို ရူပဗေဒပညာရှင်နှင့် သင်္ချာပညာရှင် ဂျမ်းစ်ကလာ့မက်စ်ဝဲ (James Clerk Maxwell) ၏ အမည်ဖြင့် အမည်ပေးထားပြီး၊ ၁၈၆၁ နှင့် ၁၈၆၂ ခုနှစ်တွင် Lorentz force law ပါဝင်သည့် ညီမျှခြင်းများ၏ အစောပိုင်းပုံစံကို ထုတ်ဝေခဲ့သည်။
အလင်းသည် လျှပ်စစ်သံလိုက်ဖြစ်စဉ်တစ်ခု ဖြစ်ကြောင်း အဆိုပြုရန် မက်စ်ဝဲသည် ဤညီမျှခြင်းများကို ပထမဆုံး အသုံးပြုခဲ့သည်။
မက်စ်ဝဲညီမျှခြင်းများရဲ့ ယခုခေတ် အသုံးများဆုံး ရေးသားတဲ့ပုံစံကိုတော့ Oliver Heaviside ကဖန်တီးခဲ့သည်။
လျှပ်စစ်သံလိုက်စက်ကွင်းများ (လှိုင်းများ) လှုပ်ရှားမှုများသည် လေဟာနယ်တွင် ကိန်းသေအလျင် c () ဖြင့် မည်သို့ပျံ့နှံ့သည်ကို မက်စ်ဝဲ၏ညီမျှခြင်းများဖြင့် ပေါင်းစပ် သရုပ်ပြနိုင်သည်။
လျှပ်စစ်သံလိုက်ရောင်ခြည်အဖြစ် သိထားသော ဤလှိုင်းများသည် ရေဒီယိုလှိုင်းမှ ဂမ်မာရောင်ခြည်အထိ လှိုင်းအလျား အမျိုးမျိုးရှိသော ရောင်စဉ်ကို ဖန်တီးသည်။
ဤနေရာတွင် သည် လျှပ်စစ်စက်ကွင်း (electric field), သည် သံလိုက်စက်ကွင်း (magnetic field), သည် လျှပ်စစ်အပ်ချင်းသိပ်သည်းဆ (electric charge density) နှင့် လျှပ်စီးသိပ်သည်းဆ (current density) သည် လေဟာနယ် permittivity (vacuum permittivity) နှင့် သည် လေဟာနယ် ဖြစ်သည်။
ဤညီမျှခြင်းများတွင် အဓိကအမျိုးအစား ၂ မျိုးရှိသည်- ၁။
Microscopic equations များသည် အားလုံးသောအခြေအနေများနှင့်ကိုက်ညီသော်လည်း သာမန်တွက်ချက်မှုများအတွက် အဆင်မပြေပါ။
၎င်းတို့သည် လျှပ်စစ်နှင့်သံလိုက်စက်ကွင်းများကို အက်တမ်အရွယ်အစား အတိုင်းအတာအတွင်းရှိ ရှုပ်ထွေးသော လျှပ်စစ်ဓာတ်နှင့် လျှပ်စီးကြောင်းများအပါအဝင် စုစုပေါင်းလျှပ်စစ်ဓာတ်နှင့် စုစုပေါင်းလျှပ်စီးကြောင်းတို့ဖြင့် ဆက်စပ်ပေးသည်။
Macroscopic equations များသည် အက်တမ်အဆင့်ရှိ လျှပ်စစ်ဓာတ်များနှင့် spin ကဲ့သို့သော quantum ဖြစ်စဉ်များကို ထည့်သွင်းစဉ်းစားစရာမလိုဘဲ အကြီးစားဒြပ်ထုတို့၏ အပြုအမူကို ဖော်ပြရန် အသစ်ဖြည့်စွက်စက်ကွင်း ၂ ခုကို သတ်မှတ်ပေးသည်။
သို့ရာတွင် ၎င်းတို့ကိုအသုံးပြုရန် ပစ္စည်းများ၏လျှပ်စစ်သံလိုက်တုံ့ပြန်မှုအတွက် စမ်းသပ်တွေ့ရှိချက်များအပေါ်အခြေခံသော parameter များ လိုအပ်သည်။
"မက်စ်ဝဲ၏ညီမျှခြင်းများ" ဆိုသော အမည်ကို အခြားသော အလားတူ ညီမျှခြင်းများကိုလည်း ရည်ညွှန်းခေါ်ဆိုလေ့ရှိသည်။
လျှပ်စစ်နှင့်သံလိုက် scalar potentials အပေါ်အခြေခံသော မက်စ်ဝဲညီမျှခြင်းများသည် boundary value problem များကိုဖြေရှင်းရန်၊ analytical mechanics သို့မဟုတ် quantum mechanics တွင်အသုံးပြုရန် ပိုမိုသင့်လျှော်သည်။
အချိန်နှင့် အာကာသ ကိုသီးသန့်စီမခွဲခြားတဲ့ အာကာသအချိန် spacetime အတွင် ရေးသားတဲ့ Covariant formulation သည် မက်စ်ဝဲ၏ညီမျှခြင်းများနှင့် special relativity အခြေခံမူများကို သဟဇာတဖြစ်အောင် ပြုလုပ်ပေးသည်။
မြင့်မားသောစွမ်းအင်ရူပဗေဒနှင့် ဆွဲငင်အားရူပဗေဒတွင် အသုံးများသော ကွေးညွတ်သော spacetime ရှိ မက်စ်ဝဲ၏ညီမျှခြင်းများသည် ယေဘုယျနှိုင်းရသီအိုရီ နှင့်သဟဇာတဖြစ်သည်။
အမှန်စင်စစ် Albert Einstein သည် မက်စ်ဝဲ၏ညီမျှခြင်းများ၏အကျိုးဆက်ဖြစ်သော အလင်းအလျင်မပြောင်းလဲမှုနှင့် နှိုင်းရရွေ့လျားမှုတွင်သာ ရုပ်ပိုင်းဆိုင်ရာအကျိုးဆက်များရှိသည်ဟူသောနိယာမကို လိုက်လျောညီထွေဖြစ်စေရန် အတွက် အထူးနှိုင်းရသီအိုရီ နှင့် ယေဘုယျနှိုင်းရသီအိုရီ တို့ကို ဖေါ်ထုတ်ခဲ့ခြင်း ဖြစ်သည်။
ဤညီမျှခြင်းများကို စုစည်းဖေါ်ပြ ထုတ်ဝေခဲ့ခြင်းအားဖြင့် ယခင်က တစ်ခုနှင့်တစ်ခု သီးသန့်ဖော်ပြခဲ့သော သံလိုက်ဓာတ်၊ လျှပ်စစ်၊ အလင်းနှင့် ဆက်စပ်ရောင်ခြည်ဖြာထွက်မှုဆိုင်ရာ သီအိုရီများကို ပေါင်းစည်းခဲ့သည်။
၂၀ ရာစုအလယ်မှစ၍ မက်စ်ဝဲ၏ညီမျှခြင်းများသည် လျှပ်စစ်သံလိုက်ဖြစ်စဉ်များကို တိကျစွာဖော်ပြခြင်းမဟုတ်ဘဲ ပိုမိုတိကျသော quantum electrodynamics သီအိုရီ၏ classical limit တစ်ခုဖြစ်ကြောင်း နားလည်လာခဲ့သည်။
ကိုးကား ကဏ္ဍ:လျှပ်စစ်သံလိုက် ကဏ္ဍ:သိပ္ပံနည်းကျ နိယာမများ။
လာဆာတိဗက်ဘာသာစကား သို့မဟုတ် စံပြုတိဗက်ဘာသာစကား သည် တိဗက်ကိုယ်ပိုင်အုပ်ချုပ်ခွင့်ရဒေသ ၏မြို့တော် Lhasa မှလူများပြောဆိုသော စံသတ်မှတ်ထားသော ဒေသိ ယ စကားဖြစ်သည်။
၎င်းသည် တိဗက်ကိုယ်ပိုင်အုပ်ချုပ်ခွင့်ရဒေသ၏ တရားဝင်ဘာသာစကားဖြစ်သည်။
တိဗက်ဘာသာစကား များ၏ ရိုးရာ "ကိုင်းသုံးကိုင်း" အမျိုးအစား ခွဲခြားမှုတွင် လာဆာ ဒေသိယစကားသည် ဗဟိုတိဗက် ကိုင်းခွဲ တွင်ပါဝင်သည် (ကျန်နှစ်ခုမှာ Khams Tibetan နှင့် Amdo Tibetan )။
အပြန်အလှန် နားလည်နိုင်စွမ်း နှင့် ပတ်သက်၍ ခမ် ဒေသိယစကား (Khams Tibetan) ပြောဆိုသူများသည် လာဆာတိဗက်စကား ပြောဆိုသူများနှင့် အခြေခံအဆင့်လောက် ဆက်သွယ်နိုင်သော်လည်း အမ်ဒို(Amdo) ဒေသိယစကား ပြောဆိုသူများအနေဖြင့် လာဆာ ပြောဆိုသူများဖြင့် အပြန်အလှန် နားလည်ဆက်သွယ်ပြောဆိုနိုင်ခြင်း မရှိပါ။
Lhasa Tibetan နှင့် Khams Tibetan နှစ်မျိုးလုံးသည် နိမ့်မြင့်သံသုံး Tonal ဘာသာစကား အဖြစ်သို့ ပြောင်းလဲလာပြီး စကားလုံးကနဦး ဗျည်းအစုအဝေးများကို ထိန်းသိမ်းမထားပါ။
အထူးသဖြင့် ရှေးရိုးစွဲဖြစ်သော Amdo Tibetan နှင့် နှိုင်းယှဉ်သောပါက ၎င်းတို့သည် ရှေးဟောင်းတိဗက်စကားဖြင့် ပို၍ ဝေးကွာပါသည်။
အထားအသိုနှင့် စကားလုံးအစီအစဉ် တိဗက်ဘာသာစကားသည် Subject-object-verb (SOV) စကားလုံးအစီအစဉ် အဖြစ် လျော့ရဲစွာ ခေါ်ဆို နိုင်သော ergative language ဖြစ်သည်။
သဒ္ဒါဆိုင်ရာ ပါဝင်ပစ္စည်းများသည် ကျယ်ပြန့်သော Head-final စကားလုံးအစီအစဉ်ရှိသည်- တိဗက်ဘသာစကားတွင် နာမ်နှင့် နာမဝိသေသန နှစ်ခုကို Genitive particle ဖြင့် ချိတ်ဆက်မထားပါက နာမဝိသေသနများသည် ယေဘူယျအားဖြင့် နာမ်များနောက်သို့ လိုက်ကြသည်၊ ၊ copular clauses များတွင် adjectives ကဲ့သို့ပင် ကတ္တားနှင့် ကြိယာဝိသေသနများသည် ကြိယာရှေ့တွင်ရှိသည်။
genitive case ဖြင့် အမှတ်အသားပြုထားသော နာမ်သည် ၎င်းကို အထူးပြုသည့် နာမ်၏ ရှေ့တွင်ရှိသည်။
သရုပ်ပြခြင်း နှင့် ဂဏန်းများသည် ၎င်းတို့ပြင်ဆင်ထားသော နာမ်၏နောက်တွင် လိုက်နေပါသည်။
နာမ်နှင့်နာမ် တိဗက်နာမ်များသည် သဒ္ဒါနည်းအရ လိင်ကွဲပြားမှု မရှိသလို ဂဏန်း အတွက် အရလည်း ပြောင်းလဲမှုမရှိပါ။
သို့သော်၊ တိကျသောလူ့နာမ်များတွင် အများကိန်းအမှတ်အသားကို အသုံးပြုနိုင်သည်။
ကြိယာ တိဗက်ရှိကြိယာများသည် အပိုဒ် ၏အဆုံးတွင် အမြဲလာပါသည်။
ကြိယာများသည် တိဗက်ဘာသာတွင် လူပုဂ္ဂိုလ် ၊ နံပါတ် သို့မဟုတ် ကျား၊ မ သဘောတူညီချက်ကို မပြပါ။
Active နှင့် Passive အကြား အသံ ခြားနားချက် မရှိပါ။
တိဗက်ကြိယာများသည် အသံနှင့်ပတ်သက်၍ Neutral ဖြစ်ပါသည်။
right|thumb| အိန္ဒိယနိုင်ငံ၊ Dharamsala ရှိ စာကြည့်တိုက်တစ်ခုတွင် တိဗက်ဗုဒ္ဓဘာသာ၏ ကျမ်းဂန်များဖြစ်သော Pechas ဗမာ ၊ တရုတ် ၊ ဂျပန် ၊ ကိုးရီးယား နှင့် ဗီယက်နမ် ကဲ့သို့သော အရှေ့အာရှ ဘာသာစကား အများအပြားနှင့် မတူဘဲ၊ တိဗက်တွင် ရေတွက်ရာတွင် အသုံးပြုသော ဂဏန်းအရန် သို့မဟုတ် တိုင်းတာသည့် စကားလုံးများ မရှိပါ။
သို့သော်၊ စုပေါင်း သို့မဟုတ် တစ်သားတည်း၏ဖော်ပြသော စကားလုံးများကို ဆယ်ဂဏန်းပြီးနောက်၊ တစ်ခါတစ်ရံ သေးငယ်သောနံပါတ်ပြီးနောက် သုံးလေ့ရှိသည်။
သိပ္ပံပညာနှင့် နက္ခတ်ဗေဒင်ပညာရပ်များတွင် ဝေဒ သက္ကတဘာသာ တွင်ကဲ့သို့ ဂဏန်းများကို ပုံဆောင်စကားလုံးများဖြင့် ဖော်ပြသည်။
ရေးထားသော ဂဏန်းများသည် ဟိန္ဒူ-အာရဗီ ဂဏန်းစနစ် ၏ မူကွဲတစ်ခုဖြစ်ပြီး ဂန္ထဝင်တိဗက်ကျမ်းများတွင် အစောပိုင်းက အတည်ပြုထားသည့် အခြေခံ-10 တည်နေရာရေတွက်ခြင်းစနစ် ဖြစ်သည်။
ကဏ္ဍ:တရုတ်နိုင်ငံ၏ ဘာသာစကားများ ကဏ္ဍ:အသင်းဝင်မှသာ ရနိုင်သည့် အကြောင်းအရာသို့ လင့်ချိတ်ထားသော စာမျက်နှာများ ကဏ္ဍ:ရိုးရှင်းသော တရုတ်ဘာသာစကား စာသားပါဝင်သည့် ဆောင်းပါးများ ကဏ္ဍ:Language articles with old Ethnologue 18 speaker data။
ခန်ဆိုင်းနိုင်ငံတကာလေဆိပ် (関西国際空港, Kansai Kokusai Kūkō) သည် ဂျပန်နိုင်ငံ၊ အိုဆာကာမြို့တွင်တည်ရှိသည့် နိုင်ငံတကာလေဆိပ်တစ်ခု ဖြစ်သည်။
မြို့သုံးခုတည်ရှိသည့်အတွက် ထိုဒေသ၏ ပို့ဆောင်ဆက်သွယ်ရေးအတွက် ဤလေဆိပ်ကို ဆောက်လုပ်ခဲ့သည်။
လေဆိပ်ကို အိုဆာကာဘူတာ၏ ၃၈ ကီလိုမီတာ (၂၄ မိုင်) အကွာ အိုဆာကာပင်လယ်အော်ရှိ လူလုပ်ကျွန်းပေါ်တွင် တည်ဆောက်ထားသည်။
၁၉၉၄ ခုနှစ်၊ စက်တင်ဘာလ ၄ ရက်တွင် ဖွင့်လှစ်ခဲ့သည်။
စုစုပေါင်းအကျယ်အဝန်းသည် ၁၀၆၈ ဟက်တာ ရှိသည်။
ပြေးလမ်းနှစ်ခုပါရှိသည်။
ပြေးလမ်းတစ်ခုသည် အကျယ် ၆၀ မီတာ၊ အရှည် ၃.၅ ကီလိုမီတာရှိပြီး အခြားတစ်ခုမှာ အကျယ် ၆၀ မီတာ၊ အရှည် ၄၀၀၀ မီတာ ရှိသည်။
၂၀၁၁ ခုနှစ်တွင် ဤလေဆိပ်တွင် ခရီးသည်ပေါင်း ၁၃,၆၅၁,၁၈၄ ဦးကို ဝန်ဆောင်မှုပေးခဲ့သည်။
ပြင်ပလင့်များ Kansai International Airport, operations ; http://www.kansai-airport.or.jp/index.asp Kansai International Airport, corporate http://www.kald.co.jp/english/eindexframe.html ကိုးကား ကဏ္ဍ:ဂျပန်နိုင်ငံရှိ လေဆိပ်များ။
နာရစီရင်စု (奈良県, Nara-ken) သည် ဂျပန်နိုင်ငံရှိ စီရင်စုတစ်ခုဖြစ်ပြီး ခန်ဆိုင်းဒေသတွင် တည်ရှိသည်။
ဤစီရင်စုသည် ဟွန်းရှူးကျွန်းပေါ်တွင် တည်ရှိသည်။
မြို့တော်မှာ နာရမြို့ ဖြစ်သည်။
သမိုင်းကြောင်း မဲဂျိခေတ်တွင် ယာမတိုစီရင်စုဧရိယာကို နာရစီရင်စုအဖြစ် သတ်မှတ်ခဲ့သည်။
Nussbaum, "Yamato" at p. 1046; "Provinces and prefectures" at p. 780. ပထဝီဝင် နာရစီရင်စုသည် အနောက်ဘက်တွင် ဝါခယာမစီရင်စုနှင့် အိုဆာကာစီရင်စု၊ အနောက်ဘက်တွင် ကျိုတိုစီရင်စု၊ အရှေ့ဘက်တွင် မိအဲစီရင်စုတို့ တည်ရှိကြသည်။
ဗုဒ္ဓဘာသာကျောင်းတော်များနှင့် နတ်ကျောင်းများ ပြင်ပလင့်များ ကိုးကား။
ကျိုတိုစီရင်စု (京都府, Kyōto-fu) သည် ဂျပန်နိုင်ငံ၊ ခန်ဆိုင်းဒေသရှိ စီရင်စုတစ်ခု ဖြစ်သည်။
ဟွန်ရှူးကျွန်းတွင် တည်ရှိသည်။
မြို့တော်မှာ ကျိုတိုမြို့ ဖြစ်သည်။
Nussbaum, Louis-Frédéric. (2005). "Kyoto-fu" in Japan Encyclopedia, p. 587; "Kansai" at p. 477.Nussbaum, "Kyoto" at pp. 565-587. သမိုင်းကြောင်း မဲဂျိခေတ်တွင် ယခင်ယာမရှိရိုစီရင်ကို ကျိုတိုစီရင်စုအဖြစ် သတ်မှတ်ခဲ့သည်။
၇ ရာစုမှ ၁၉ ရာစုနှောင်းပိုင်းအထိ ကျိုတိုမြို့သည် ဂျပန်နိုင်ငံ၏ မြို့တော် ဖြစ်ခဲ့သည်။
Nussbaum, "Provinces and prefectures" at p. 780. ပထဝီသွင်ပြင် ကျိုတိုစီရင်စုသည် ဂျပန်နိုင်ငံ၊ ဟွန်းရှူးကျွန်း၏ အလယ်ဗဟိုတွင် တည်ရှိသည့် စီရင်စုတစ်ခု ဖြစ်သည်။
မြောက်ဘက်တွင် ဂျပန်ပင်လယ်ပြင်နှင့် ဖုခုအိစီရင်စု တည်ရှိသည်။
တောင်ဘက်တွင် အိုဆာကာစီရင်စု၊ နာရစီရင်စုတို့ တည်ရှိသည်။
အရှေ့ဘက်တွင် မိအဲစီရင်စုနှင့် ရှိဂစီရင်စုတို့ တည်ရှိသည်။
အနောက်ဘက်တွင် ဟယောဂေါ့စီရင်စု တည်ရှိသည်။
မြို့များ ကျိုတိုစီရင်စုတွင် မြို့ (၁၅) မြို့ တည်ရှိသည်။
၎င်းတို့မှာ - Ayabe Fukuchiyama Jōyō Kameoka KizugawaKyōtanabe Kyōtango Kyoto (capital) Maizuru MiyazuMukō Nagaokakyō Nantan Uji Yawata ရွာများ ပညာရေး ကျောင်းတော်နှင့် နတ်ကျောင်းများ ပြင်ပလင့်များ Official Kyoto Prefecture website (in English) Kyoto Prefectural International Center Kyoto Prefecture Daily Living Guide Kyoto Tourism Federation Kyoto Visitors Guide ကိုးကား။
ဘုရားသုံးဆူပြတ်ရွေ့ကြောသည် မြန်မာနိုင်ငံနှင့် ထိုင်းနိုင်ငံကြားရှိ ညာဘက်သို့ ရွေ့လျားသော Strike-slip Fault (အလျားလိုက်လျှောပြတ်ရွေ့) အမျိုးအစားဖြစ်ပြီး သုံးဆူတောင်တောင်ကြားလမ်းကို အစွဲပြု၍ မှည့်ခေါ်ထားခြင်း ဖြစ်သည်။
၎င်းသည် အိန္ဒိယမြေထုချပ်နှင့် ယူရေးရှားမြေထုချပ်တို့ တိုက်မိခြင်း၏ ရလဒ်အဖြစ် ဖြစ်ပေါ်လာခြင်း ဖြစ်သည်။
Tertiary Evolution of the Three Pagodas Fault ဘုရားသုံးဆူပြတ်ရွေ့ကြောဇုန် (TPFZ) သည် မြန်မာနိုင်ငံရှိ တနင်္သာရီ တောင်တန်း၏ အနောက်ဘက်အကျဆုံး တောင်တန်းကို တနင်္သာရီကမ်းရိုးတန်းမှ ပိုင်းခြားထားသည့် အကျယ်အားဖြင့် ခန့်မှန်းခြေ ၅၀ ကီလိုမီတာ ရှိသော ဇုန်တစ်ခု ဖြစ်သည်။
ဤဧရိယာတစ်ခုလုံးတွင် ပြတ်ရွေ့ကြောင်းများ (fault traces) နှင့် Paleozoic ထုံးကျောက်များဖြင့် ဖွဲ့စည်းထားသော homoclinal တောင်ကြောများ (homoclinal ridges) အများအပြားဖြင့် တည်ရှိသည်။
Tertiary diachronic extrusion and deformation of western Indochina: Structural and 40Ar/39Ar evidence from NW Thailand ဘုရားသုံးဆူပြတ်ရွေ့ကြောဇုန်သည် အင်ဒိုချိုင်းနား၏ အရှေ့တောင်ဘက်သို့ ညွှတ်တိုးထွက်လာခြင်းကို ထိန်းညှိပေးထားပြီး ဖိအားများသည် နာရီလက်တံအတိုင်း လှည့်ပတ်နေသည်။
၎င်းသည် ဝမ်ချောက် ပြတ်ရွေ့ (Wang Chao Fault) နှင့် မဲပင်း ပြတ်ရွေ့ (Mae Ping Fault) တို့နှင့်အတူ မြစ်နီပြတ်ရွေ့ (Red River Fault) နှင့် ပြိုင်လျက် တည်ရှိသည်။
အနာဂတ်တွင် TPFZ နှင့် Sri Sawat ပြတ်ရွေ့ဇုန် (SSFZ) တို့ကြောင့် ဖြစ်ပွားမည့် ငလျင်တစ်ခုသည် ကန်ချနဘူရီပြည်နယ်ရှိ ကြီးမားသော ဆည်များကို ပျက်စီးစေပြီး ဘန်ကောက်မြို့ကို ကျယ်ပြန့်စွာ ထိခိုက်ပျက်စီးစေနိုင်သည်ကို စိုးရိမ်ပူပန်မှုများ ရှိနေသည်။
လွန်ခဲ့သော နှစ်ပေါင်း ၂,၅၀၀ ခန့်ကပင် ထိုဒေသတွင် ပြင်းထန်သော ငလျင်တစ်ခု ဖြစ်ပွားခဲ့ပြီးဖြစ်သည်။
Seismic activities in Kanchanaburi: Past and present ကိုးကား ကဏ္ဍ:မြန်မာနိုင်ငံ၏ ဘူမိဗေဒ ကဏ္ဍ:မြန်မာနိုင်ငံ၏ ပထဝီဝင် ကဏ္ဍ:ထိုင်းနိုင်ငံ၏ ဘူမိဗေဒ။
ဂွမ်းဂယ်ထို မင်းတရားကြီး(, ၃၇၄ ~ ၄၁၂) သို့မဟုတ် ဂွမ်းဂယ်ထိုမင်း()သည် ဂိုဂူလျော၏ ၁၉ ဦးမြောက် ဘုရင်(နန်းစံနှစ် : ၃၉၁ ~ ၄၁၂)ဖြစ်သည်။
အမည်မှာ ဒမ်းဒေါ့(담덕/談德) သို့မဟုတ် အန်း(안/安)ဖြစ်ပြီး ဂိုဂူ့ဂ်ယမ်းမင်း၏ သားတော်ဖြစ်သည်။
ယခုခေတ် တောင်ကိုရီးယားနိုင်ငံတွင် သူ၏ အောင်မြင်မှုများကို ကြီးမားစွာ အသိအမှတ်ပြုသောအားဖြင့် ဂွမ်းဂယ်ထိုမင်းတရားကြီး(광개토대왕/廣開土大王)ဟူ၍ ခေါ်တွင်သည်။
တစ်ဖက်တွင် တရုတ်နိုင်ငံနှင့် ဂျပန်နိုင်ငံတို့၌ ဟိုထယ်မင်း(호태왕/好太王)ဟူသော အမည်နာမဖြင့် ထင်ရှားသည်။
အမယ်ဖီကမ်းခြေ သည် အီတလီနိုင်ငံတောင်ပိုင်းတွင် တည်ရှိသည့် ကမ်းခြေတစ်ခု ဖြစ်သည်။
နှစ်စဉ်နိုင်ငံတကာခရီးသွားများကို စွဲဆောက်လျက်ရှိသည့်နေရာတစ်ခုဖြစ်သည်။
၁၉၉၇ ခုနှစ်တွင် ယူနက်စကိုကမ္ဘာအမွေအနှစ်စာရင်းဝင်နေရာ ဖြစ်ခဲ့သည်။
အထရာနီရွာ (Atrani) နှင့် ဗီထရီဆူမာရီရွာ (Vietri sul Mare) တို့သည် အီတလီနိုင်ငံ၏ အလှအပဆုံးရွာများအဖြစ် ဖော်ပြခြင်းခံရသည်။
တရားလွှတ်တော် တရားသူကြီးချုပ် (အင်္ဂလိပ်: Chief Justice of the High Court of the Region or State) သည် ပြည်နယ်နှင့် တိုင်းဒေသကြီး တရားလွှတ်တော်များတွင် အကြီးအမှူး တာဝန်အရှိဆုံး ပုဂ္ဂိုလ် ဖြစ်သည်။
မြန်မာနိုင်ငံ၏ ဖွဲ့စည်းအုပ်ချုပ်ပုံအခြေခံဥပဒေ (၂၀၀၈ ခုနှစ်) ပုဒ်မ ၃၀၈ (က)(၂) အရ ပေါ်ပေါက်လာသည့် ပြည်ထောင်စုသမ္မတမြန်မာနိုင်ငံတော် ၏ ဒုတိယအမြင့်ဆုံးတရားရုံးများဖြစ်သော ပြည်နယ် သို့မဟုတ် တိုင်းဒေသကြီး တရားလွှတ်တော် (၁၄)ခု တွင် ပြည်နယ် တရားလွှတ်တော်တရားသူကြီးချုပ် သို့မဟုတ် တိုင်းဒေသကြီး တရားလွှတ်တော်တရားသူကြီးချုပ် တစ်ဦးစီ ထားရှိသည်။
၂၀၀၈ ခုနှစ် အခြေခံဥပဒေအရ တရားလွှတ်တော် တစ်ခုစီတွင် တရားလွှတ်တော် တရားသူကြီးချုပ် အပါအဝင် တရားလွှတ်တော်တရားသူကြီး အနည်းဆုံး (၃)ဦးမှ အများဆုံး (၇)ဦး အထိ ခန့်အပ်နိုင်သည်။
တရားလွှတ်တော်များ နှင့် တရားလွှတ်တော် တရားသူကြီးချုပ်များ စာရင်း တရားလွှတ်တော်များ အမည် တာဝန်ထမ်းဆောင်ခြင်း စတင်ရက် ပြီးဆုံးရက် ရက်ပေါင်းကချင်ပြည်နယ် တရားလွှတ်တော်ဦးတူးဂျာ၃၀ မတ် ၂၀၁၁၁၉ ဒီဇင်ဘာ ၂၀၂၄ ဒေါ်အေးအေးမော်၂၀ ဒီဇင်ဘာ ၂၀၂၄လက်ရှိကယားပြည်နယ် တရားလွှတ်တော် ဦးတင်ဝင်း၃၀ မတ် ၂၀၁၁၂၈ ဖေဖော်ဝါရီ ၂၀၁၂ ဦးကျော်လင်းမောင်၂၉ ဖေဖော်ဝါရီ ၂၀၁၂၁၄ ဇူလိုင် ၂၀၂၁ဒေါ်သန်းသန်းအေး၁၄ ဇူလိုင် ၂၀၂၁၁၂ မတ် ၂၀၂၃ဦးထွန်းထွန်းဦး၁၂ မတ် ၂၀၂၃လက်ရှိကရင်ပြည်နယ် တရားလွှတ်တော်ဦးစောစံလင်း၃၀ မတ် ၂၀၁၁၂၈ ဖေဖော်ဝါရီ ၂၀၂၁ ဦးသိန်းကိုကို၁ မတ် ၂၀၂၁၁၄ မတ် ၂၀၂၂ဒေါ်ခင်​ဆွေထွန်း ၂၃ မတ် ၂၀၂၂၂၈ ဒီဇင်ဘာ ၂၀၂၄ဦးညွန့်လင်း ၂၉ ဒီဇင်ဘာ ၂၀၂၄လက်ရှိချင်းပြည်နယ် တရားလွှတ်တော်ဦးဝင်းမြင့်ကျော်၃၀ မတ် ၂၀၁၁၃၁ အောက်တိုဘာ ၂၀၂၁ ဦးနေစိုး၁ နိုဝင်ဘာ ၂၀၂၁လက်ရှိစစ်ကိုင်းတိုင်းဒေသကြီး တရားလွှတ်တော်ဦးစန်းကို၃၀ မတ် ၂၀၁၁၁၄ နိုဝင်ဘာ ၂၀၁၄ ဦးဝင်းမြင့်၉ ဒီဇင်ဘာ ၂၀၁၄၄ ဇူလိုင် ၂၀၁၉ဦးမျိုးမောင်၂၃ ဇူလိုင် ၂၀၁၉၅ ဖေဖော်ဝါရီ ၂၀၂၁ဦးဖြိုးဖြိုး၈ ဖေဖော်ဝါရီ ၂၀၂၁၆ ဇူလိုင် ၂၀၂၁ဦးဇော်ထူး၁၅ ဇူလိုင် ၂၀၂၁လက်ရှိတနင်္သာရီတိုင်းဒေသကြီး တရားလွှတ်တော်ဦးမြင့်ဝင်း၃၀ မတ် ၂၀၁၁၂၁ ဇူလိုင် ၂၀၁၆ ဦးတင်အောင်၂၂ ဇူလိုင် ၂၀၁၆၁၅ မေ ၂၀၂၀ဒေါ်ပိုက်ပိုက်အေး၁၈ မေ ၂၀၂၀လက်ရှိပဲခူးတိုင်းဒေသကြီး တရားလွှတ်တော်ဦးမောင်မောင်ရွှေ၃၀ မတ် ၂၀၁၁၁၃ အောက်တိုဘာ ၂၀၁၉ ဦးမောင်မောင်အေး၃၁ အောက်တိုဘာ ၂၀၁၉၁၀ ဇွန် ၂၀၂၁ဒေါ်လွင်လွင်အေးကျော်၁၀ ဇွန် ၂၀၂၁လက်ရှိမကွေးတိုင်းဒေသကြီး တရားလွှတ်တော်ဦးစိန်ထွန်း၃၀ မတ် ၂၀၁၁၁၅ ဇွန် ၂၀၂၃ ဦးမြင့်သိန်း၁၆ ဇွန် ၂၀၂၃၁၀ အောက်တိုဘာ ၂၀၂၃ ဒေါ်မိမိမော်၁၀ အောက်တိုဘာ ၂၀၂၃လက်ရှိမန္တလေးတိုင်းဒေသကြီး တရားလွှတ်တော်ဦးစိုးသိန်း၃၀ မတ် ၂၀၁၁၂၁ နိုဝင်ဘာ ၂၀၂၀ ဦးကြည်သိန်း၂ ဒီဇင်ဘာ ၂၀၂၀၅ ဖေဖော်ဝါရီ ၂၀၂၁ဒေါ်ခင်သင်းဝေ၈ ဖေဖော်ဝါရီ ၂၀၂၁၉ စက်တင်ဘာ ၂၀၂၅ဒေါ်လှမြင့်၁၂ စက်တင်ဘာ ၂၀၂၅ လက်ရှိမွန်ပြည်နယ် တရားလွှတ်တော်ဦးခင်မောင်ကြီး၃၀ မတ် ၂၀၁၁၈ ဖေဖော်ဝါရီ ၂၀၂၁ ဦးညီညီစိုး၃ မတ် ၂၀၂၁လက်ရှိရခိုင်ပြည်နယ် တရားလွှတ်တော်ဦးကျောက်၃၀ မတ် ၂၀၁၁၁၀ နိုဝင်ဘာ ၂၀၁၉ဒေါ်ဝါဝါထွန်း၂၈ နိုဝင်ဘာ ၂၀၁၉၁၆ ဇွန် ၂၀၂၃ဒေါ်မြအေး၁၇ ဇွန် ၂၀၂၃လက်ရှိရန်ကုန်တိုင်းဒေသကြီး တရားလွှတ်တော်ဦးဝင်းဆွေ၃၀ မတ် ၂၀၁၁၂၇ နိုဝင်ဘာ ၂၀၁၈ ဦးလှအေး၁၂ ဒီဇင်ဘာ ၂၀၁၈၁၆ အောက်တိုဘာ ၂၀၂၀ဒေါ်သင်းသင်းနွဲ့၇ ဖေဖော်ဝါရီ ၂၀၂၁၁၅ မတ် ၂၀၂၂ဒေါ်စန္ဒာသွယ်၂၃ မတ် ၂၀၂၂လက်ရှိရှမ်းပြည်နယ် တရားလွှတ်တော်ဦးကြွယ်ကြွယ်၃၀ မတ် ၂၀၁၁၅ ဒီဇင်ဘာ ၂၀၂၂ ဦးသန်းဦးလွင်၅ ဒီဇင်ဘာ ၂၀၂၂လက်ရှိဧရာဝတီတိုင်းဒေသကြီး တရားလွှတ်တော်ဦးမြင့်သိန်း၃၀ မတ် ၂၀၁၁၁၆ ဩဂုတ် ၂၀၁၂ ဦးသိန်းထွန်း၁၇ ဩဂုတ် ၂၀၁၂၃ နိုဝင်ဘာ ၂၀၂၀ဦးမျိုးညွန့်၃ ဒီဇင်ဘာ ၂၀၂၀၁၂ ဇန်နဝါရီ ၂၀၂၂ဦးဝင်းမြင့်၁၁ ဇန်နဝါရီ ၂၀၂၂၇ အောက်တိုဘာ ၂၀၂၅ဒေါ်မိုးမိုးအေး၈ အောက်တိုဘာ ၂၀၂၅လက်ရှိ အခြားလေ့လာရန် ပြည်ထောင်စု တရားလွှတ်တော်ချုပ် ပြည်ထောင်စုတရားသူကြီးချုပ် ကိုးကား Category:မြန်မာနိုင်ငံ၏ တရားစီရင်ရေး Category:တရားလွှတ်တော် တရားသူကြီးချုပ်များ။
ကျိုတိုမြို့တိရစ္ဆာန်ဥယျာဉ် နိဂျောရဲတိုက် နိဂျောလမ်း (二条通 にじょうどおり Nijō dōri) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် လမ်းတစ်ခု ဖြစ်သည်။
ကျိုတိုမြို့၏ အရှေ့ဘက်မှ အနောက်ဘက်သို့ သွယ်တန်းတည်ရှိသည်။
အရှေ့ဘက်တွင် ရှိရခဝလမ်းမှ စတင်ပြီး အနောက်ဘက်တွင် နိဂျောရဲတိုက်အထိ ခန့်မှန်းခြေ ၃.၅ ကီလိုမီတာ ရှည်လျားသည်။
သမိုင်းကြောင်း ယခုလက်ရှိအချိန်ကာလ နိဂျောလမ်းသည် ကျိုတိုမြို့ကို "ဟဲအိအန်ခယော" အဖြစ် ခေါ်ဝေါ်ခဲ့စဉ်က နိဂျောအိုးဂျိလမ်းနှင့် အတူတူပင် ဖြစ်သည်။
အချက်အလက်များအရ လမ်းမ၏ အကျယ်သည် ၅၁ မီတာ (ယာဉ်များသွားလာသည့်လမ်းအကျယ်သည် ၄၃.၈ မီတာရှိ) ရှိသည်။
ကျိုတိုမြို့တွင် ဆုဇခုရိပ်သာလမ်းပြီးလျှင် ဒုတိယမြောက်အကျယ်ဆုံးလမ်းလည်း ဖြစ်သည်။
အဲဒိုခေတ်ကာလတွင် ဤလမ်းမနေရာသည် ဆေးဆိုင်များတည်ရှိခဲ့သည်။
ယခုအချိန်အထိပင် ဆေးဆိုင်များသည် ဤနေရာတွင် ကျန်ရှိနေကြသေးသည်။
၁၈၉၅ ခုနှစ်မှ ၁၉၂၆ ခုနှစ်အထိ ဤလမ်းမပေါ်တွင် ကျိုတိုလျှပ်စစ်ရထားလိုင်းမှ ပြေးဆွဲခဲ့သည်။
ထိုဓာတ်ရထားသည် တဲရမချိလမ်းမှ ဂျင်းဂူးမိချိလမ်းအကြား ပြေးဆွဲခဲ့သည်။
လက်ရှိကာလ လက်ရှိကာလတွင် တဲရမချိလမ်း၏ အနောက်ဘက်အပိုင်းသည် ကျဉ်းမြောင်းသည့် တစ်လမ်းသွားလမ်း ဖြစ်လာသည်။
အရေးပါသည့် ယဉ်ကျေးမှု၊ အနုပညာနှင့် ပညာရေးဆိုင်ရာအဆောက်အဦများသည် ဤလမ်းအနီးဝန်းကျင်တွင် တည်ရှိသည်။
လမ်းတစ်လျှောက် အထင်ကရနေရာများ ကျိုတိုတိရစ္ဆာန်ဥယျာဉ် ခေတ်သစ်အမျိုးသားအနုပညာပြတိုက်၊ ကျိုတို ကျိုတိုမြို့နယ်အနုပညာပြတိုက် ကျိုတိုစီရင်စုစာကြည့်တိုက် ROHM ကျိုတိုပြဇာတ်ရုံ မိယခိုမက်ဆဲ The Ritz-Carlton Kyoto Bank of Japan Kyoto Branch Shimadzu Foundation Memorial Hall HOTEL THE MITSUI KYOTO နိဂျောရဲတိုက် ပြင်ပလင့်များ ကိုးကား ကဏ္ဍ:ကျိုတိုမြို့ရှိ လမ်းများ။
အင့်စကိပ် () ဆိုသည်မှာ ဗက်တာ ဂရပ်ဖစ် တည်းဖြတ်ရေး ဆော့ဝဲလ်တစ်မျိုးဖြစ်ပြီး ကာတွန်းများ၊ Clip art များ၊ လိုဂိုပုံများ၊ စာစီစာရိုက် ပုံနှိပ်မှုများ၊ Diagram ပုံများ နှင့် flowcharts များကဲ့သို့သော Drawing ပုံရေးဆွဲခြင်းနှင့် နည်းပညာပိုင်းဆိုင်ရာ သရုပ်ဖော်ပုံ ဖန်တီးမှုများအတွက် အသုံးပြုသည်။
၎င်းသည် ပုံနှိပ်ရာတွင်လည်းကောင်း၊ ဖန်သားမျက်နှာပြင်ထက် ပုံဖော်ရာတွင်လည်းကောင်း raster ဂရပ်ဖစ်ကဲ့သို့ pixels အရေအတွက် ပုံသေကန့်သတ်ထားခြင်း-မရှိဘဲ ရုပ်ပုံ ကြည်လင်ပြတ်သားမှုအား အကန့်အသတ်မရှိ ပြုလုပ်နိုင်စေသည့် vector ဂရပ်ဖစ်ကို အသုံးပြုထားသည်။
Inkscape သည် အခမဲ့ ရယူအသုံးပြုနိုင်သော ဆော့ဝဲလ်ဖြစ်ရုံသာမက ရင်းမြစ်ကုတ် လွတ်လပ်စွာ ရယူပြင်ဆင်နိုင်သော open-source ဆော့ဝဲလ်လည်းဖြစ်လေသည်။
၎င်းအား GNU အထွေထွေ အများပြည်သူပိုင် လိုင်စင် (GNU General Public License - GPL) 2.0 သို့မဟုတ် ၎င်းနောက် ထွက်ရှိသော လိုင်စင်အောက်တွင် သတ်မှတ်ထားသည်။
အင့်စကိပ် တွင် နည်းပညာ စံနှုန်းအားဖြင့် စကေးချနိုင်သော ဗက်တာ ဂရပ်ဖစ် () format အား ၎င်း၏အဓိက file format အဖြစ် အသုံးပြုထားပြီး ၎င်း format ကို ဝဘ်ဘရောက်ဆာများအပါအဝင် အခြားသော အပလီကေးရှင်းများစွာမှလည်း ပံ့ပိုးပေးထားသည်။
Adobe Illustrator (AI), Encapsulated PostScript (EPS), PDF, PostScript (PS) နှင့် PNG အပါအဝင် အမျိုးမျိုးသော ဖိုင်ဖော်မတ်များကို ထည့်သွင်းခြင်းနှင့် ပုံဖော်ခြင်း၊ ထုတ်ယူခြင်းများကိုလည်း ဆောင်ရွက်နိုင်သည်။
သမိုင်းကြောင်း Inkscape သည် ဂရပ်ဖစ် တည်းဖြတ်ရေး ဆော့ဝဲလ်တစ်ခုဖြစ်သော Sodipodi ဟုအမည်ပေးထားသော ပရောဂျက်ဖြင့် ၂၀၀၃ ခုနှစ်တွင် ကနဦး စတင်ခဲ့သည်။
Sodipodi ကို ၁၉၉၉ ခုနှစ်တွင် တီထွင်ခဲ့ပြီး Raph Levien ၏ GNOME Illustration Application (Gill) အပေါ် အခြေခံထားသည်။
Inkscape ပရောဂျက်၏ အဓိကဦးစားပေးများထဲမှတစ်ခုမှာ GNOME Human Interface လမ်းညွှန်ချက်များကို လိုက်နာခြင်းဖြင့် အင်တာဖေ့စ်ညီညွတ်မှုရှိရန် နှင့် အသုံးပြုနိုင်ရန် ဖြစ်သည်။
ယခင်က Sodipodi ၏ Developer များအဖြစ် လုပ်ကိုင်ခဲ့ကြသူများဖြစ်သည့် Ted Gould၊ Bryce Harrington၊ Nathan Hurst နှင့် MenTaLguY တို့ လေးဦးသည် ပရောဂျက်အပေါ်ထားရှိသော ရည်မှန်းချက် သဘောထားကွဲလွဲမှု၊ ပြင်ပအဖွဲ့အစည်းများ၏ ပံ့ပိုးကူညီမှုများနှင့်ပတ်သက်၍ ပွင့်လင်းမြင်သာမှုနှင့် နည်းပညာဆိုင်ရာ သဘောထားကွဲလွဲမှုများအပေါ်ထောက်ပြ၍ ၎င်းပရောဂျက်နှင့် လမ်းခွဲခဲ့ကြပြီး Inkscape ကို ဦးဆောင်ခဲ့ကြသည်။
Inkscape သည် ပြီးပြည့်စုံမှုရှိသော SVG စံနှုန်းအား အကောင်အထည်ဖော်ရာ၌ ဖွံ့ဖြိုးတိုးတက်ရေးကို ရှေးရှုပြီး၊ Sodipodi သည် SVG ၏ စရိတ်စကမြင့်မားလာရန် ဖြစ်နိုင်ချေရှိသော vector ဂရပ်ဖစ် တည်းဖြတ်ရေးကို တီထွင်ဖန်တီးရန် အလေးပေးခဲ့သည်။
လမ်းခွဲပြီးနောက်ပိုင်း Inkscape ၏ Developer များသည် Programming Language အား C မှ C++ သို့ပြောင်းလဲ အသုံးပြုခဲ့ကြပြီး ၎င်း၏ အသုံးပြုသူ အင်တာဖေ့စ်ကို ပြန်လည်ဒီဇိုင်းထုတ်ကာ အင်္ဂါရပ်အသစ်များစွာကို ထည့်သွင်းခဲ့သည်။
Inkscape 0.91 ဗားရှင်းတွင် SVG 1.1 စံနှုန်းကို အပြည့်အဝအကောင်အထည်ဖော်နိုင်ခဲ့သည်။
၎င်းသည် Mesh Gradients ကဲ့သို့သော SVG 1.2 နှင့် SVG 2.0 တို့၏ ပြီးစီးမှုမရှိသေးသော စံပြု အင်္ဂါရပ်များကို အကောင်အထည်ဖော်ခြင်းဖြင့် တိုးတက်မှုများ ဆက်လက်လုပ်ဆောင်ခဲ့သည်။
၎င်းသည် CSS စံနှုန်းကိုလည်း ပံ့ပိုးပေးထားပြီး node-types နှင့် LPE သက်ရောက်မှုများကဲ့သို့ ၎င်း၏ကိုယ်ပိုင်အင်္ဂါရပ်များဖြင့် ဖော်မတ်ကို တိုးချဲ့ခဲ့သည်။
Inkscape သည် Google Summer of Code အစီအစဉ်တွင် ၂၀၀၅ ခုနှစ်မှစ၍ ပါဝင်ခဲ့သည်။
Inkscape ၏ အရင်းအမြစ်ကုဒ် သိုလှောင်မှုကို ၂၀၀၇ ခုနှစ် နိုဝင်ဘာလကုန်အထိ SourceForge မှ လက်ခံဆောင်ရွက်ပေးခဲ့သည်။
၎င်းနောက် Launchpad ဝဘ်ဆိုက်သို့ပြောင်းရွေ့ခဲ့သည်။
ထိုမှတဖန် ၂၀၁၇ ခုနှစ် ဇွန်လအရောက်တွင် GitLab သို့ပြောင်းရွှေ့ခဲ့ပြန်သည်။
ဖိုင်ဖော်မတ်များ Inkscape တွင် ပင်မအသုံးပြုသည့် ဖော်မတ်မှာ SVG 1.1 ဖြစ်ပြီး ဤဖော်မတ်၏ ကန့်သတ်ချက်များအတွင်း ဖန်တီးပြင်ဆင်နိုင်သည်ဟု ဆိုလိုသည်။
SVG ဖော်မတ်သည် Cascading Style Sheets (CSS) စံနှုန်းကို အတွင်းပိုင်း၌ အသုံးပြုထားသည်။
Inkscape တွင် ရှုပ်ထွေးသော script များအတွက် ဘာသာစကားမျိုးစုံ ပံ့ပိုးမှု ပါရှိသည်။